**בבית המשפט המחוזי מרכז מ"ת 1-20**

**המבקשת:** **מדינת ישראל**

באמצעות פרקליטות מחוז מרכז

הנרייטה סולד 1, תל-אביב 61330

טלפון: 073-3924444 פקס: 03-6959567

 **- נגד -**

**המשיב: דניאל שמעון בן יוסי כורמיאן**

ת"ז ..., יליד 1997

רח' .., נתניה

**(עתה במעצר מיום 9.1.20)**

**בקשה למעצר עד תום ההליכים לפי סעיף 21 לחוק סדר הדין הפלילי**

**(סמכויות אכיפה-מעצרים), התשנ"ו-1996**

**בית המשפט הנכבד מתבקש בזאת להורות על מעצרו של המשיב עד לתום ההליכים נגדו.**

**נימוקי הבקשה**

1. לבית המשפט הנכבד הוגש נגד המשיב כתב אישום המייחס לו ביצוע **מעשי סדום וכן מעשים מגונים בקטינים בני 12-13 כאשר חלקם היו בני 9 שנים בלבד**, בשלוש השנים האחרונות, עבירות לפי סעיף 348(ב) בנסיבות סעיף 345(ב)(1) וסעיף 345(א)(1) וכן לפי סעיף 348(ב) בנסיבות סעיף 345(ב)(1) וסעיף 345(א)(1) בחוק העונשין, התשל"ז – 1977.
2. מעובדות כתב האישום עולה כי המשיב ביצע מעשי סדום ומעשים מגונים בארבעה קטינים בגילאי 12-13, אשר למדו בתלמוד התורה בו הוא שימש כסייע. בחלק מהתקופה הרלוונטית בכתב האישום, התגורר המשיב בסמיכות לאחד הקטינים (א.א, יליד 2007) ובמשך שלוש שנים, כאשר היה א.א פוקד את בית משפחתו של המשיב מידי שבת, היה המשיב מפשיטו במיטתו ומשפשף את איבר מינו על ישבנו של א.א עד שהיה מגיע לפורקן מיני. באחת מההזדמנויות המשיב אף החדיר את איבר מינו לפי הטבעת של א.א והגיע לפורקן לאחר שנע בתנועות משגל.

כמו כן, מעובדות כתב האישום עולה כי המשיב פיתח קשר קרוב עם הקטין ב.ב, יליד 2006, ובמספר הזדמנויות שונות החדיר את איבר מינו לפי הטבעת של ב.ב, עד שהגיע לפורקן מיני, וזאת ברכבו של המשיב ובבית בו מתגורר עם אשתו, עת שלא הייתה בבית. בנוסף לכך, המשיב ביצע מעשים מגונים בשני קטינים נוספים במספר הזדמנויות שונות, ברכבו, בכיתה בה למד אחד מהם ובבריכה... בנתניה.

1. המשיב נעצר ביום 9.1.20 ומעצרו הוארך מעת לעת, וזאת עד ליום 3.2.20 בשעה 14:00.
2. **בידי המבקשת ראיות לכאורה להוכחת אשמתו של המשיב, ובין היתר:**
	1. הקטינים נפגעי העבירה נחקרו על ידי חוקרי ילדים ונקבעה מהימנות לעדותם. עדות הקטינים א.א (יליד 2007) ו-ג.ג (יליד 2007) הותרה ע"י חוקרת הילדים בבית המשפט. הקטין א.א הגיע עם חוקרת הילדים לבריכה .... והראה לחוקרת הילדים היכן אירע אחד מהמעשים המגונים שביצע בו המשיב.
	2. שלושה מתוך ארבעת הקטינים מתארים מעשים מגונים שבוצעו בהם בבריכה... בנתניה, במועדים ובהזדמנויות נפרדים, דבר אשר מצביע על דפוס פעולה מצדו של המשיב. יצוין כי המשיב שלל בחקירתו כי לקח מי מהם לבריכה. עם זאת, אף הוריו של המשיב מעידים במשטרה כי המשיב אכן לקח את הקטין א.א לבריכה.
	3. הוריהם של הקטינים מעידים על מצבם הנפשי הקשה סביב חשיפת הפרשה וכן מעידים על שינויים התנהגותיים שנשקפו מהקטינים בתקופת ההיכרות שלהם עם המשיב. כך למשל, אמו של א.א מתארת כי סיפר לה בעבר שכואב לו בפי הטבעת ואחותו הקטינה של א.א (ילידת 2006) מתארת כי ניסה להימנע ממפגשים עם המשיב בטענה שהוא "מציק לו", וכן נחשפה לכך שהמשיב נהג להפציר ב-א.א להגיע למיטתו בחדרו וראתה אותם במיטתו במספר הזדמנויות שונות.
	4. התכתבות מסרונים בין המשיב לבין הקטין ב.ב, במסגרתה כותב לו המשיב כי הוא אוהב אותו, מבקש ממנו למחוק הודעות ומסביר שאסור שאשתו תדע שהם מתכתבים.
	5. הודעות הקטינים בפני חוקרי הילדים מהוות סיוע זו לזו, ומלמדות על שיטת הפעולה של המשיב לפיה ניצל את קרבתם של הילדים אליו בשל עיסוקו, ומעשיו בהם אף דומים.
3. מעשיו של המשיב ונסיבות האירועים, ובפרט העובדה כי המשיב ביצע חלק המעשים בבריכה ציבורית, מקום בו עוברים עוברי אורח, וכן ברכבו, בפרהסיה, כל אלה מלמדים כי המשיב נטול עכבות ומורא, וכי הוא בעל דחפים מיניים אותם מתקשה לרסן, ומכאן קיים יסוד סביר לחשש שיסכן ביטחונם של קטינים בסביבתו, בהתאם לסעיף 21(א)(1)(ב) לחוק סדר הדין הפלילי (סמכויות אכיפה –מעצרים), התשנ"ו – 1996.
4. נסיבות תיק זה מלמדות כי המשיב הצליח לגרום לילדים שלא לשתף על אודות מעשיו בהם, וזאת בעיקר נוכח הקשר שנוצר בין המשיב לבין הקטינים ומשפחותיהם. בכך יש ללמד כי ישנו חשש לשיבוש מהלכי משפט.
5. המשיב ניצל את גילם הצעיר של קטינים עליהם היה אחראי ושעל חינוכם היה אמון, תוך שניצל את אמונם ואת אמון הוריהם בו, והשתמש בארבעתם ככלים לסיפוק יצריו וסטייתו המינית. המשיב גזל מהקטינים את תמימותם, פגע בגופם ובנפשם הרכה וחילל את ילדותם. כנגד שניים מהם הוא אף ביצע מעשי סדום תוך שמסב להם כאב רב, כאשר מעשיו המתוארים בכתב האישום החלו לפני כשלוש שנים, כאשר הקטינים היו בני 9 בלבד.
6. בנסיבות העניין ולאור מסוכנותו של המשיב לא ניתן להשיג את מטרת המעצר בדרך של חלופת מעצר.

**לאור כל האמור לעיל מתבקש בית המשפט הנכבד להורות על מעצרו של המשיב עד לתום ההליכים נגדו.**

 **יעל לוי, עו"ד**

**עוזרת בפרקליטות מחוז מרכז**

**(פלילי)**

תל-אביב ח' שבט תש"פ

 ‏‏3 פברואר, 2020

|  |
| --- |
| פלא 5040/20 |

פמ"מ 310/20